Wynjewâld - Wikipedy\nYnwennertal (2005) 1993\nWynjewâld is in doarp yn de gemeente Opsterlân, by de N381 east fan Beetstersweach. It doarp hat 1993 ynwenners (2005). By de heide en de Mounleane lizze noch in tal pingo's. Foar de oarloch binne by Wynjewâld fûstbilen fan de Neandertalers fûn.\nDe streek wurdt yn 1315 neamd as Weningawalda. It tsjerkje fan Duerswâld út 1250 is it âldste tsjerkje fan Upsateraland, dat is Opsterlân. It doarp ûntstie op in sânrêch besuden it Keningsdjip.\nYn de 18e iuw kochten de saneamde kompanjoans gebieten om it doarp oan en yn 1767 krige it doarp middels de Opsterlânske Kompanjonsfeart ferbining mei De Gordyk.\nWynjewâlde is yn 1973 ûntstien troch it gearfoegjen fan de eardere doarpen Weinterp en Duerswâld. Dit bin twa oarspronklike lintdoarpen ûntstien op de sûdkant fan it Ald Djip. Op it tskerkhôf stiet ien fan de klokkestuollen yn Fryslân.\n1.2 Befolking Wynjewâld (Weinterp + Duerswâld)\nDer binne wol achttjin buertferienings yn Wynjewâld: De Draai, De Heidehippers, De Nije Buert, De Wite Swan, Duerswâld, Heidekneuters, Lyts Grinslân, 't Leantsje, Loksleane, Meiïnoar Ien, Merkebuorren East, Mounleane, Russchenreed, Sintrum, Trambrêge, Tusken Twa Doarpen, Weinterp en Welfingstrjitte. Der is in feriening foar Pleatslik Belang en der binne twa basisskoallen: Votum Nostrum, It Twaspan en pjutteboartersplak De Telle. De doarpskrante hjit De Bân. Bekend yn de omkriten is de Hynstedei. Yn juny organisearret in aparte stifting it doarpsfeest.\nFan twa ien - toaniel\nLonga - gymnastyk\nDe Lytse Fjildruters - hynsteriden\nStikelbearske - fiskjen\nFoarút en Great Foarút - iisclubs\nWeningewalde - tennis\nDWS - follybal\nBefolking Wynjewâld (Weinterp + Duerswâld)Bewurkje\n1954 - 1990 ( 1365 + 625 )\n1959 - 1900 ( 1372 + 528 )\n1964 - 1819 ( 1305 + 514 )\n1969 - 1727 ( 1282 + 445 )\n1973 - 1754 ( 1320 + 434 )\nOer de strjitten fan Wynjewâld\nWebstee fan Wynjewâld.\nWikiwurdboek-side - Wynjewâld\n53° 3' NB, 6° 12' EL\nOpfrege fan "https://fy.wikipedia.org/w/index.php?title=Wynjewâld&oldid=1066917"\nLêst bewurke op 11 mrt 2022 om 09.33